ସୌମିଲି ବିଶ୍ୱାସ ଜଣେ ଭାରତୀୟ ବଙ୍ଗଳା-ଭାଷୀ ଅଭିନେତ୍ରୀ ଓ ମଡେଲ । ସେ ମୁଖ୍ୟତଃ ବଙ୍ଗଳା କଥାଚିତ୍ର, ଦୂରଦର୍ଶନରେ ଉପସ୍ଥାପନା ଓ ଶାସ୍ତ୍ରୀୟ ନୃତ୍ୟ ପାଇଁ ଜଣାଶୁଣା । ୨୦୦୩ ମସିହାରେ ସେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଆଲୋ, ଯେଉଁଥିରେ ସେ ଏକ ଛୋଟ ଭୂମିକାରେ ଅଭିନୟ କରିଥିଲେ । ଏହାପରେ, ସେ ତାରା ବାଂଲା ଚ୍ୟାନେଲ୍‌ରେ ଏକ କାର୍ଯ୍ୟକ୍ରମ ଉପସ୍ଥାପିକା ଭାବରେ କାମ କରିବା ଆରମ୍ଭ କରିଥିଲେ । ୨୦୦୭ ମସିହାରେ, ସେ ଇଟିଭି ବାଂଲାରେ ପ୍ରସାରିତ ଧାରାବାହିକ ଦୁର୍ଗେ ଦୁର୍ଗତିନାଶିନୀରେ ଦେବୀ ଦୁର୍ଗା ଭୂମିକାରେ କାମ କରିଥିଲେ । ୧୭ ଫେବୃଆରୀ ୨୦୨୧ରେ, ସେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ସେ ଭରତନାଟ୍ୟମରେ ସଙ୍ଗୀତ ରତ୍ନ ଓ ସଙ୍ଗୀତ ବିଭାକର ପୁରସ୍କାର ପାଇଛନ୍ତି ।